Tunnettua Kukko-oluen brändiä on hyödynnetty tuotteiden myynnissä.Tuotteet ovat Laitilan Wirvoitusjuomatehtaan toimitusjohtajan Rami Aarikan mukaan nousseet kyseisten tuottajien ykköstuotteiksi nopeasti.

– Laitilan Leivän tekemä Kukko Mäskilimppu, johon he käyttävät oluen keitosta syntyvää mäskiä, on vaaravyöhykkeessä. Limppua saa ehkä jatkossakin myydä, mutta julkisilla paikoilla sitä ei saa mainostaa. Sama koskee Perniön Lihan valmistamaa Kukko Nakkia, Aarikka kertoo.